Sapérangan kauntungan sing bisa diantuki saka panggunaan pakan gawéan, ing antarané ya iku, bahan baku pakan bisa arupa limbah indhustri tetanèn, perikanan, peternakan, lan panganan sing pangaji ékonominé asor, nanging isih ngandhut pangaji gizi sing cukup dhuwur [7]. Pakan gawéan uga bisa disimpen jroning wektu rélatif suwé, tanpa dumadi owah-owahan kualitas sing drastis. Kanthi mangkono kabutuhan pakan bisa kecukupan kapan waé [7]. Saliyané iku pakan gawéan uga bisa ngowahi werna lan rasa, contoné ing iwak [7]. Panambahan lemak jroning gunggung tinentu ndadèkaké daging iwak tambah gurih [7]. Saliyané iku pamènèhan enthung uler sutra bisa ngapikaké aroma daging iwak [7]. Panambahan èkstrak kembang marigold jroning pakan, kayadéné akèh sing dilakokaké déning petani ing Jepang, bisa ngasilaké aroma daging iwak sing luwih becik lan werna sing luwih nengsemaké [7].